फैंस को आई सुशांत सिंह राजपूत की याद, बर्फबारी के बीच किए दर्शन
; Bollywood Actress Sara Ali Khan Shares Her Kedarnath Trip Photos And Videos. बॉलीवुड एक्ट्रेस सारा अली खान एक बार फिर बाबा केदारनाथ के दर्शन करने पहुंचीं। जिसका एक वीडियो सारा ने अपने सोशल मीडिया अकाउंट पर शेयर किया है
बॉलीवुड एक्ट्रेस सारा अली खान एक बार फिर बाबा केदारनाथ के दर्शन करने पहुंचीं। जिसका एक वीडियो सारा ने अपने सोशल मीडिया अकाउंट पर शेयर किया है, वीडियो में वह बता रही हैं की उन्होंने अपनी फिल्म केदारनाथ के दौरान कहा- कहा शूट किया था।
बर्फबारी के बीच किए दर्शन
वीडियो में सारा ने उन जगहों का दौरा किया जहां उन्होंने दिवंगत सुशांत सिंह राजपूत के साथ 'केदारनाथ' की शूटिंग की थी। इसके अलावा सारा भारी बर्फबारी के बीच भगवान शिव के दर्शन करने केदारनाथ धाम पहुंची थीं। एक्ट्रेस ठंड से बचने के लिए अपने पूरे चेहरे को ही टोपी से ढके हुए नजर आ रही हैं। बता दें फिल्म की शूटिंग के दौरान वह पूरे 2 महीने केदारनाथ धाम में रही थीं।
सारा ने लिखी दिल की बात 
वीडियो को शेयर करते हुए सारा ने कैप्शन में लिखा, 'कुछ दिन से मेरी इच्छा है कि मैं पुरानी लाइफ में वापस जा सकूं। कुछ भी बदलने के लिए नहीं, बल्कि कुछ चीजों को दो बार महसूस करने के लि। लेकिन मुझे लगता है कि आज के पल कल की यादें हैं'।
फैंस को याद आए सुशांत सिंह राजपूत 
सारा के इस वीडियो को देखते ही फैंस सुशांत सिंह राजपूत को मिस करने लगे। वीडियो पर एक यूजर ने कमेंट कर करते हुए लिखा, 'सब सेम है बस हमारे प्यारे सुशांत को छोड़कर'। दूसरे यूजर ने लिखा, 'मिस यू सुशांत सिंह राजपूत'। वहीं तीसरे यूजर ने लिखा, 'क्या आप सुशांत को फिर से याद करते हैं'?।
सारा के अपकमिंग प्रोजेक्ट्स 
हाल ही में सारा अली खान ने होमी अदजानिया की फिल्म मर्डर मुबारक की शूटिंग खत्म की है। वह जल्द ही आदित्य रॉय कपूर के साथ ‘मेट्रो इन दिनों’ में नजर आएंगी। ये फिल्म 23 दिसंबर, 2023 को सिनेमाघरों में रिलीज होगी।
फिलहाल, सारा के पास पाइपलाइन में 'ए वतन मेरे वतन' के अलावा जगन शक्ति की फिल्म भी है।